Kohus mõistis mõjuka Narva poliitiku Aleksei Voronovi aastaks vangi - DELFI\nKohus mõistis mõjuka Narva poliitiku Aleksei Voronovi aastaks vangi\nProkurör: lõpuks saavad kõik korruptandid paljastatud\nAleksei VoronovFoto: Roman Vikulov\nViru maakohus mõistis täna süüdi Narva endise linnavolikogu liikme Aleksei Voronovi ulatuslikus korruptsioonis, riigihangete korraldamise nõuete rikkumises ning korduvas suures ulatuses altkäemaksu küsimises ja võtmises.\nAltkäemaksu saamise ja selle korduvalt küsimise ning riigihangete teostamise nõuete ja korruptsioonivastase seaduse rikkumise eest määras kohus Voronovile neli aastat ja kuus kuud vangistust.\nSellest üks aasta tuleb ära kanda reaalselt. Ülejäänud kolm aastat ja kuus kuud vangistust pööratakse täitmisele juhul, kui Voronov paneb viie aasta pikkuse katseaja jooksul toime uue tahtliku kuriteo.\nKohtuotsusega konfiskeeriti Voronovilt üle 126 000 euro ning mõisteti välja kuriteoga saadud vara ligi 195 000 euro ulatuses ning menetluskulud 1300 euro ulatuses.\nProkuratuur: Voronovi süüdimõistmine on kinnituseks, et lõpuks saavad kõik korruptandid paljastatud ja õiglaselt karistatud\nProkuratuur teatas, et Viru maakohus mõistis täna Aleksei Voronovi süüdi üle 60 000 euro suuruses summas altkäemaksu küsimises ja saamises, samuti selles, et ta eelistas riigihangete läbiviimisel ühte osalejat teistele. "Lisaks sellele tunnistas kohus Voronovi süüdi suures ulatuses toimingupiirangu rikkumises – selles, et ta volikogu liikmena hääletades ei lähtunud mitte Narva linna, vaid erahuvidest," öeldi pressiteates.\nProkuratuuri sõnul on üldteada, et korruptsiooniga kaasneb reeglina ebaseaduslik tulu teenimine. Uurimisel tuvastati, et Voronov on saanud ebaseaduslikku tulu üle 300 000 euro, seetõttu konfiskeeris kohus temalt just sellise summa, põhjendati prokuratuuri pressiteates. "Ükski kuritegu ei tohi kunagi ennast ära tasuda. Sellest põhimõttest lähtudes taotleski prokuratuur kohtult korruptandi vara konfiskeerimist," selgitas prokurör Kalmer Kask.\nTema sõnul on võitlus korruptsiooniga äärmiselt oluline nii prokuratuurile, kui kogu ühiskonnale. "Korruptsioonikuritegude äärmiselt varjatud iseloom nõuab õiguskaitseasutustelt visa ja järjepidevat tööd. Aleksei Voronovi süüdimõistmine kohtus on kinnituseks, et lõpuks saavad kõik korruptandid paljastatud ja õiglaselt karistatud," lisas prokurör Kask.\nPressiteates märgiti, et tänu keskkriminaalpolitsei korruptsioonikuritegude büroo professionaalsele tegutsemisele jõudis asi kohtuotsuseni vaid kahe kuu jooksul pärast süüdistatava kinnipidamist.\nSelle aasta 26. märtsil pidas keskkriminaalpolitsei kinni seitse Narva linna ametiisikut, keda kahtlustatakse korruptsioonis. Nende seas linnavolikogu liige Aleksei Voronov, kes sai riigihanke nõuete rikkumise eest väidetavalt altkäemaksu 60 000 eurot.\nToona ütles prokuratuuri pressiesindaja Jelena Filippova, et AS Narva Vesi juhatuse liige Voronov lõi oma ametiseisundit kasutades tuttavatele eelisolukorra teiste hankes osalejatega võrreldes. "Ta kohandas hanketingimusi oma soosikutele sobivaks, võimaldas hanke käigus muuta pakkumisi, kindlustades seeläbi tuttavatele hankevõidud. Linnavolikogu liikmena aitas Voronov kaasa Narva linnavalitsusest ehitusloa saamisele ja hankeprojektide kinnitamisele."\nEndine Narva abilinnapea Maksim Volkov ütles märtsis, et teda ei üllata, et praegust linnavõimu korruptsioonis kahtlustatakse. Ta lisas sedagi, et Narvas langetas otsuseid peamiselt üks inimene - Voronov, kellel on piirilinnas suur mõjuvõim.


Europanetzwerk Deutsch - Goethe-Institut Estland\n© Goethe-Institut, Photo: Bernhard Ludewig\nSaksa välisministeerium ja Goethe Instituut edendavad programmiga „Europanetzwerk Deutsch“ saksa keelt Euroopa institutsioonides kasutatava töö- ja menetluskeelena, toetades ühtlasi võrgustike loomist Euroopas. Selleks kutsume Teid osalema spetsiaalse suunitlusega keelekursustel Saksamaal.\nProgrammi sihtrühmaks on ELi institutsioonide teenistujad Brüsselis ja Luxembourgis, samuti ELi liikmesriikide, Norra, Islandi ja kandidaatriikide ministeeriumiametnikud, kel on tööalaseid kontakte ELga ning\nkes soovivad parandada tööalast saksa keele oskust,\nkes valdavad saksa keelt vähemalt keeleoskustasemel B2-C1\nkelle töövaldkond on otseselt seotud Euroopa Liiduga\nkes omab tööalaseid kontakte ELi institutsioonidega\nLugege üldist teavet ELi-alaste kursuste ja uusima programmi kohta.\nVeebipõhine värskenduskursus 1\nKoht Ainult veebis (Moodle)\nToimumise aeg 09.04. – 04.05.2018\nSihtrühm Värskenduskursus on mõeldud programmi „Europanetzwerk Deutsch“ osalejatele\nKursuse tüüp Keelekursus veebis\nKeeletase B2 – C1\nAlgataja Saksa välisministeerium\nKursus kestab 4 nädalat à 4 tundi (kokku 16 t). Õppetöö toimub veebiõppeplatvormil Moodle. Kursus hõlmab Euroopa Liidus aktuaalseid teemasid ning seda viivad läbi kogenud juhendajad, kes parandavad teie harjutusi, vastavad küsimustele, juhivad diskussioone jne. Nii saate oma keeleteadmisi värskendada ja täiendada.\nEU 01 – Digitaalne töömaailm\nTomimise aeg 14.06. – 17.06.2018\nKestus 4 päeva (koos saabumis- ja ärasõidupäevaga)\nSihtrühm ELi teenistujad ja kõigi ministeeriumide ametnikud, kellel on tööalaseid kontakte ELiga majandus-, töö- ja digivaldkondades\nKursuse tüüp ELi kursus, mis keskendub konkreetsetele valdkonadele\nSee kursus hõlmab nõudlikku programmi ja kaasnevat intensiivkeelekursust digitaalse töömaailma teemal Euroopa Komisjoni digiagenda kontekstis. Lisaks keelekursusele ootavad teid erialased kohtumised Berliini ministeeriumides ja teistes poliitilistes institutsioonides, mõttekodades ja ettevõtetes. Teil on võimalus oma keeleteadmisi värskendada ja täiendada ning õpitut kohe ka praktikas rakendada. Külastused sõltuvad teie soovidest ja keelekursusel toimub nii külastusteks valmistumine kui ka nende hilisem arutelu. Lisaks ootab teid vaheldusrikas kultuuri- ja raamprogramm.\nKursus toimub kombineeritud keelekursusena, st Saksamaal viibimisele eelneb ühenädalane täiendav veebifaas. Nii saate kohapealseks kursuseks ja Saksamaal viibimiseks optimaalselt valmistuda ning õpite teisi osalejaid juba varem tundma. Veebifaasi jaoks tuleks arvestada umbes 4 tundi.\nKoht München koos päevaekskursiooniga Austriasse\nToimumise aeg 14.07. - 22.07.2018\nKestus 9 päeva (koos saabumis- ja ärasõidupäevaga)\nSihtrühm ELi teenistujad ja kõigi ministeeriumide ametnikud, kellel on tööalaseid kontakte ELiga\nKursuse tüüp ELi kursus\nPartner Baieri riigikantselei\nSee kursus hõlmab külastusi ministeeriumidesse ja institutsioonidesse, vaheldusrikast kultuuri- ja raamprogrammi koos kaasneva intensiivkeelekursuse ja ekskursiooniga naaberriiki Austriasse. Programmi keskpunktis on kohtumised Euroopa küsimustega tegelevate ametikolleegide ja ministeeriumide esindajate ning ELi kontekstis vastava valdkonna spetsialistidega. See kursus võimaldab teil omandada põhjalikke teadmisi ja vahetada infot ELi aktuaalsete teemade, Saksamaa poliitilise süsteemi ning metropolipiirkonna Müncheni eripärade kohta. Külastused sõltuvad teie soovidest ja keelekursusel toimub nii külastusteks valmistumine kui ka nende hilisem arutelu. Nii on teil võimalus oma keeleteadmisi värskendada ja täiendada ning õpitut kohe ka praktikas rakendada. Kursuse partner on Baieri riigikantselei.\nKoht Hamburg koos päevaekskursiooniga Berliini\nToimumise aeg 22.07. – 28.07.2018\nKestus 7 päeva (koos saabumis- ja ärasõidupäevaga)\nPartner Hamburgi senatikantselei\nSee kursus hõlmab külastusi ministeeriumidesse ja institutsioonidesse, vaheldusrikast kultuuri- ja raamprogrammi koos kaasneva intensiivkeelekursuse ja ekskursiooniga Berliini. Programmi keskpunktis on kohtumised Euroopa küsimustega tegelevate ametikolleegide ja ministeeriumide esindajate ning ELi kontekstis vastava valdkonna spetsialistidega. See kursus võimaldab teil omandada põhjalikke teadmisi ja vahetada infot ELi aktuaalsete teemade, Saksamaa poliitilise süsteemi ning metropolipiirkonna Hamburgi eripärade kohta. Külastused sõltuvad teie soovidest ja keelekursusel toimub nii külastusteks valmistumine kui ka nende hilisem arutelu. Nii on teil võimalus oma keeleteadmisi värskendada ja täiendada ning õpitut kohe ka praktikas rakendada. Selle kursuse partner on Hamburgi senatikantselei.\nKoht Berlin ja Brüssel\nToimumise aeg 28.09. – 03.10.2018\nKestus 9 päeva (koos saabumis-, edasi- ja ärasõidupäevaga)\nKursus hõlmab kohtumisi ja külastusi Saksamaa Liitvabariigi ministeeriumides, ELi institutsioonides Brüsselis ning õhtust kultuuriprogrammi. Programmiga kaasneb intensiivkeelekursus. Programmi keskpunktis on kohtumised ELi institutsioonide ja Saksa ministeeriumide ametikolleegide ja esindajate ning ELi kontekstis vastava valdkonna spetsialistidega. See kursus võimaldab teil omandada põhjalikke teadmisi ja vahetada infot ELi aktuaalsete teemade ning Saksamaa positsiooni kohta ELis. Külastused sõltuvad teie soovidest ja keelekursusel toimub nii külastusteks valmistumine kui ka nende hilisem arutelu. ELi institutsioonidest pärit osalejatele on ainulaadne võimalus osaleda aktiivselt Brüsselis toimuvate kohtumiste kujundamises. Teil on võimalus oma keeleteadmisi värskendada ja täiendada ning õpitut kohe ka praktikas rakendada.\nEU 05 – Kliima, keskkond & energia\nToimumise aeg 25.10. – 28.10.2018\nSihtrühm ELi teenistujad ja kõigi ministeeriumide ametnikud, kellel on tööalaseid kontakte ELiga kliima, keskkonna ja energia valdkondades\nSee kursus hõlmab nõudlikku programmi kliima, keskkonna ja energia teemadel ning kaasnevat intensiivkeelekursust. Kavas on ministeeriumide ja institutsioonide külastamine Freiburgis. Teil on võimalus oma keeleteadmisi värskendada ja täiendada ning õpitut kohe ka praktikas rakendada. Külastused sõltuvad teie soovidest ja keelekursusel toimub nii külastusteks valmistumine kui ka nende hilisem arutelu. Lisaks ootab teid vaheldusrikas kultuuri- ja raamprogramm.\nKoht Dresden koos päevaekskursiooniga Berliini\nToimumise aeg 04.11. – 10.11.2018\nPartner Saksimaa riigikantselei\nSee kursus hõlmab pärastlõunaseid külastusi ministeeriumidesse ja institutsioonidesse, vaheldusrikast kultuuri- ja raamprogrammi ning päevaekskursiooni Berliini. Programmiga kaasneb intensiivkeelekursus. Keskpunktis on kohtumised Euroopa küsimustega tegelevate ametikolleegide ja ministeeriumide esindajate ning ELi kontekstis vastava valdkonna spetsialistidega. Kursus võimaldab teil omandada põhjalikke teadmisi ja vahetada infot ELi aktuaalsete teemade, Saksamaa poliitilise süsteemi ja Saksi liidumaa eripärade, aga ka Dresdeni piirkonna kohta. Külastused sõltuvad teie soovidest ja keelekursusel toimub nii külastusteks valmistumine kui ka nende hilisem arutelu. Nii on teil võimalus oma keeleteadmisi värskendada ja täiendada ning õpitut kohe ka praktikas rakendada. Selle kursuse partner on Saksimaa riigikantselei.\nKoht Frankfurt ja Wiesbaden\nToimumise aeg 11.11. - 17.11.2018\nPartner Hesseni riigikantselei\nSee kursus hõlmab külastusi ministeeriumidesse ja institutsioonidesse, vaheldusrikast kultuuri- ja raamprogrammi koos kaasneva intensiivkeelekursusega. Programmi keskpunktis on kohtumised Euroopa küsimustega tegelevate ametikolleegide ja ministeeriumide esindajate ning ELi kontekstis vastava valdkonna spetsialistidega. See kursus võimaldab teil omandada põhjalikke teadmisi ja vahetada infot ELi aktuaalsete teemade, Saksamaa poliitilise süsteemi ning metropolipiirkonna Reini-Maini eripärade kohta. Külastused sõltuvad teie soovidest ja keelekursusel toimub nii külastusteks valmistumine kui ka nende hilisem arutelu. Nii on teil võimalus oma keeleteadmisi värskendada ja täiendada ning õpitut kohe ka praktikas rakendada. Selle kursuse partner on Hesseni riigikantselei.\nVeebipõhine värskenduskursus 2\nToimumise aeg 05.11. – 30.11.2018\nKursus kestab 4 nädalat à 4 tundi (kokku 16 t). Õppetöö toimub veebiõppeplatvormil Moodle. Kursus hõlmab aktuaalseid teemasid Euroopas ning seda viivad läbi kogenud juhendajad, kes parandavad teie harjutusi, vastavad küsimustele, juhivad diskussioone jne. Nii saate oma keeleteadmisi värskendada ja täiendada. Värskenduskursus on mõeldud programmi „Europanetzwerk Deutsch“ osalejatele.\nELi institutsioonide teenistujad, samuti ELi liikmesriikide, Norra, Islandi ja kandidaatriikide (Albaania, endine Jugoslaavia Makedoonia Vabariik, Montenegro, Serbia ja Türgi) ministeeriumiametnikud, kel on tööalaseid kontakte ELi institutsioonidega.\nKohtumised ministeeriumide esindajate, erialaekspertide ja valdkondlike institutsioonidega.\nProgramm Europanetzwerk Deutsch on spetsiaalse suunitlusega stipendiumiprogramm, mida rahastab Saksa välisministeerium ja mis hõlmab alljärgnevat.\nKõik osalejad saavad tasuta\nintensiivkeelekursuse, mis on kohandatud osalejate huvidele,\nkohtumised ministeeriumide esindajate ning valdkonna spetsialistide ja institutsioonidega,\nmajutuse koos hommikusöögiga ja ühistoitlustuse kõigil kursuse päevadel,\ntervise-, õnnetusjuhtumi- ja vastutuskindlustuse kursuse kestuse ajaks ootamatult tekkivate juhtumite puhuks.\nKandideerimisankeet Europanetzwerk Deutsch EU-Kurse


Heateenindus - Spetsialistist projektijuhiks\n21.03.2018 kell 9:30 - 15:10\nHestia Hotel Europa, Paadi 5, Tallinn Paadi 5, 10151 Tallinn, Estonia\nProjektijuhiks määratakse organisatsioonides sageli mõni oma valdkonda väga hästi tundev spetsialist. Arvatakse, et kui ta juba oma erialast tööd hästi teeb, siis saab ta ka projekti juhtimisega hakkama, sest seda peetakse lihtsakoeliseks juhtimistegevuseks.\nTöötajal, kes nõustub projekti juhtima, lisandub aga tavapärastele tööülesannetele suur hulk töid ja tegevusi, millega ta ei ole varem kokku puutunud. Lisaks sellele ei vähendata nii mõnigi kord ka juba olemasolevate igapäevaste tööülesannete hulka.\nSelleks, et kõigega hästi toime tulla, on vaja oskust projekti ja oma aega hästi planeerida, meeskonnale tööülesandeid jagada, projekti käigus kerkivatele probleemidele ning kõrvalekalletele reageerida, suhelda nii omaenda kui teiste struktuuriüksuste juhtidega jne.\nKuidas ja mida peaks projektijuht tegema ning millest alustama, et projektide juhtimisega tulemuslikult hakkama saada?\nSellele ja mitmetele teistele olulistele küsimustele saab vastuseid 21. märtsil 2018 Tallinnas toimuval “Spetsialistist projektijuhiks koolitusel”.\nKoolituspäeva viivad läbi tunnustatud projektijuhtimise koolitajad Algis Perens ja Tiit Valm.\nKoolituse programmi kirjeldus\n9.30–10.00 registreerumine ja hommikukohv\n10.00 Koolituse sissejuhatus\n10.05-11.10 Millised on projekti juhtimise üldpõhimõtted?\nMis on projektijuhtimine?\nMida me projektides juhime?\nMillised on kõige olulisemad osapooled projektides?\nKus tehakse projekti kõige olulisemad otsused?\nMilliseid vigu tehakse enim projektide juhtimises ja kuidas vigu vältida?\nMilline peaks olema lähteülesanne projekti liikmetele, tiimile?\n11.10-12.15 Kuidas viia läbi projekti tegevuste planeerimine ja mida arvestada enda kui projektijuhi tööaja planeerimisel?\nMillises järjekorras viia läbi projekti planeerimine?\nKuidas määrata tööde ajalist kestust?\nMiks on vaja teada, milline on projekti kriitiline tee?\nKuidas planeerida projektijuhil oma aega, kui lisanduvad projektiga seotud tööd?\n13:00-15:00 Projektide juhtimine ja tulemuslik elluviimine\nKuidas juhtida piiratud õigustega?\nKuidas saavutada kokkulepped projektimeeskonna liikmetega?\nKuidas viia läbi projekti avakoosolek?\nKuidas juhtida aega ja tulla toime projektis kokkulepitud ajaga?\nKuidas juhina kindlustada kokkulepete täitmine projekti liikmete poolt?\nKuidas õppida töö käigus?\n15.00-15.10 Koolituspäeva kokkuvõte\nHinnakiri (hinnad ühe osaleja kohta):\nKoolitusele registreerumine kuni 01.03.2018\nüle 4 osaleja 99 EUR\n2-3 osalejat 129 EUR\n1 osaleja 159 EUR\nKoolitusele registreerumine perioodil 02.13.2018 - 14.03.2018\nüle 4 osaleja 119 EUR\n2-3 osalejat 159 EUR\n1 osaleja 199 EUR\nHindadele lisandub KM 20%\nOsavõtutasu sisaldab: Koolituse elektroonilisi materjale, lõunasööki ja kohvipausi\nRegistreerimise tähtaeg: 14. märts 2018\nLisainfo koolituse kohta e-posti aadressil See e-posti aadress on spämmirobotite eest kaitstud. Selle nägemiseks peab su veebilehitsejas olema JavaSkript sisse lülitatud.\nLoobumine: Loobumisest palume teatada kirjalikult. Kui loobumisest on teatatud peale 14. märtsi 2018, siis tagastatakse 80% osavõtutasust.\nParim Teenindaja Konkursi Toetajad


Harjuta projektiks vajalikku inglise keelt koolitusel Removing linguistic barriers — Erasmus+ ja Euroopa Solidaarsuskorpuse agentuuri noorteprogrammide keskus\nHarjuta projektiks vajalikku inglise keelt koolitusel Removing linguistic barriers\nKui Sinu organisatsioon või grupp tahab osa võtta programmi Erasmus+ rahvusvahelisest projektist, aga Sul on tunne, et vähene inglise keele praktika võib olla selle takistuseks, siis kandideeri koolitusele Removing linguistic barriers.\nTegemist ei ole keeleõppe koolitusega, vaid koolitusega, mis pakub võimalust tõsta oma enesekindlust rahvusvaheliste projektide arendamisel inglise keeles, praktiseerida noorsootööalast inglise keelt ja mõista, kuidas kultuuridevahelisus mõjutab rahvusvahelist meeskonnatööd ja partnerlust.\nKoolituse jooksul harjutatakse erinevaid ülesandeid, mis on seotud rahvusvahelise noorsootööga (näiteks: oma organisatsiooni esitlemine, noortevahetuse programmi väljatöötamine, telefonikõned partneritega jne), lisaks õpitakse tundma programmi Erasmus+ vajalikku sõnavara.\nWARNING: This training course is not designed for absolute beginners in English or for people wishing to improve a good level in English. Antud koolitus ei ole mõeldud päris inglise keele algajatele ega ka neile, kes soovivad parandada oma juba heal tasemel olevat inglise keelt.\nKoolitus toimub 12.-18.mai 2015 Hispaanias.\nKandideerimise tähtaeg: 4. märts 2015\nKandideerimine koos lisainfoga koolituse kohta ja esialgse koolituse programmiga SALTO kodulehel. *Kandideerimiseks peate olema registreeritud SALTO kodulehe kasutajana.\nOsalustasu: 51 EUR, mis tuleb tasuda SA Archimedes Euroopa Noored Eesti büroole juhul, kui osutute valituks. Toitlustuse, majutuse ja koolitusega kaasnevad kulutused katab Hispaania Euroopa Noored büroo. Rahvusvahelised reisikulud (sh kindlustus) kannab ja reisikorraldused teeb SA Archimedes Euroopa Noored Eesti büroo.


Kirbuturg tuleb taas! | Haldjapiigad ja elu Kodupuul\nKirbuturg tuleb taas!\nPosted: aprill 29, 2013 in Uncategorized\nJuba mõnda aega tagasi saabusid vaimustavalt toredad uudised, et suvine Kirbuturg tuleb taas! Igal laupäeval Pärnu kesklinna silla ääres. Esimene kord on see aasta 18. mail ja ma ei jõua ära oodata!\nEelmine aasta oli mul seal väga hea saak, nii müües kui ostes, kahjuks või õnneks ikka viimane on mul paremini käpas.\nSel nädalavahetusel mässasingi talveriiete peitupaneku ja laste riidekapi põhjaliku sorteerimisega. Tegelikult mässan siiani. Melian, kes kolm aastat kandis jalanumbrit 22, hakkas ka nüüd inimesetaoliseks ja jõudis 24ni. Pikkust on ka veidi visanud, püksipaare sai ikka uusi võetud. Mirithki veidi kasvanud.\nAga tegelikult tahtsin hoopis näidata imelahedaid saapaid, mis me eelmine aasta Kirbuturult saime ja mis l õ p u k s parajaks said.\naprill 29, 2013, 13:40\nPretty! Ma kardetavasti väikse tüdrukuna ei olekski seda ära oodata jõudnud, et nad parajaks saavad – oleks luisanud, et on juba kohepraegu täitsa parajad ja hädasti-hädasti on otsemaid vaja need jalga panna. 🙂\naprill 29, 2013, 23:02\nma lugesin lause esimest poolt, kus räägid, et said kirbukalt saapad. vaatan pilti ja mõtlen, et see ei saa ju sina olla, sa ei kanna ju pükse 😀 loen lause lõpuni ja ei eksinudki 😀\naprill 29, 2013, 23:33\nAga selliseid saapaid kannaks küll!\nKarla on esteet\nKuhu kadus aeg?


Nimel poletiku liigese. Jalgade liigeste poletik, kuidas eemaldada\nVaevused sõltuvad sellest, millised liigesed haigestuvad. Kasutusele on tulnud ka seedetraktile vähem ohtlikud põletiku- ja valuvaigistid — koksiibid rofekoksiib, tselekoksiib, etorikoksiib jt. Mõnikord on psoriartriit siiski raske haigus ja võib tuua kaasa liigeste suured kahjustused või lülisamba jäigastumise. Liigest toetavad ka liigesele kinnitunud lihased ja kõõlused.\nLiigesepõletikud — kui suutmatus rääkida tõelistest tunnetest Kõige tavalisem liigesehäda on põletik. See Nimel poletiku liigese seotud liikumise ja suhtlemisega ning viitab tulevikuhirmule, vastuseisule toimuva suhtes, viha või häirivate emotsioonide kuhjumisele või suutmatusele rääkida tõelistest tunnetest.\nMida on vaja liigeste lõdvestumiseks vaja? Väljendada oma tõelisi tundeid? Rohkem enda vajadustele mõelda? Endale ja teistele andeks anda? Ennast heaks kiita, aktsepteerida ja armastada? Reumatoidartriit — kui ülemäärane enesekriitilisus, hukkamõist ja madal enesehinnang Nimel poletiku liigese on autoimmuunne haigus, kus meie enda immuunsüsteem kahjustab liigeste kelmeid, kuna veres on abnormne reumatoidne faktor. Liigutused on äärmiselt piiratud ning liigesed muutuvad jäigaks ja valulikuks.\nSelle haiguse autoimmuunne aspekt viitab ülemäärasele enesekriitilisusele ja hukkamõistvale suhtumisele, mis võib Nimel poletiku liigese olla madala enesehinnanguga. Kas tunned, et oled takerdunud negatiivsesse ja kritiseerivasse ellusuhtumisse?\nLiigesekõhr asub liigesevedelikus kahe kokkuliigenduva luu vahel. Selle ülesanne on olla pehmeks, elastseks, sitkeks ja hõõrdumist vähendavaks kihiks luude vahel. Nimel poletiku liigese kõhr on kogu aeg allutatud koormusele, peab kõhrkude pidevalt uuenema. Kõhr sisaldab kõhrerakke kondrosüütemis toodavad uut Nimel poletiku liigese, st kollageeni ja proteoglükaane. Kõhrest moodustub elastne ja löögikindel kiht liigesepindade ja selja lülivaheketta kaitseks.\nKui liiges on ärritatud ja valulik, võib seda jahutada Nimel poletiku liigese mähistega. Rahunenud olekus on liigest parem soojendada.\nPsoriaasi immunoloogilisi tagamaid Nimel poletiku liigese halvasti. Tavaliselt tekivad esmalt nahamuutused ja liigesevaevused lisanduvad aastate pärast. Kõige sagedam on põlve või mõne muu liigese turse, millele võib lisanduda jalakanna või Achilleuse kõõluse põletik, vahel ka terve sõrme või varba turse viinersõrm, viinervarvas.\nKõige iseloomulikum on otsmiste sõrmelülivaheliigeste põletik nendel sõrmedel ja varvastel, mille küüntel on psoriaas. Mõnikord on psoriaatilist nahalöövet nii vähe, et haige ei ole sellest üldse teadlik. Põletiku märgiks kiireneb sete ja tõuseb CRP, Nimel poletiku liigese veres puudub reumatoidfaktor. Siiski on põhjust tähele panna, et üks inimene st põeb üheaegselt nii psoriaasi kui reumatoidartriiti.\nMeestel on piiriks, mis määrab ravi alguse, kolm standardhälvet ja pidevalt steroidhormoone tarvitajatel poolteist standardhälvet. Ka tavalistelt luude röntgenipiltidelt võib hinnata osteoporoosi, kui see on kaugele arenenud. Lülisambamurrud on röntgenipiltidel hästi näha. Pikkade luude välimise kihi — plinkolluse — läbimõõdu mõõtmine Nimel poletiku liigese samuti hea, kuid töömahukas menetlus. Kandluus võib luutihedust mõõta ultraheliga.\nOsteoporoosi ravimiseks on töötatud välja ravimid, mida peab tarvitama pikka aega. Need on ohutud, kuid suhteliselt kallid. On tähtis, et noored tüdrukud kasvataksid endale küllalt tihedad luud, millest vananedes on võimalik osa ilma luumurruohuta loovutada. Meetmed luuhõresuse Nimel poletiku liigese on järgmised:! Liigu korrapäraselt. Kõige mõjusam on luustikku koormav tegevus.\nSöö piima ja juustu. Ära suitseta, kasuta kasinalt keedusoola. Joo kohvi asemel hästitõmmanud teed, saad luid tugevdavat fluoriidi. Östrogeenid naissuguhormoonid tõrjuvad hästi luuhõresust naistel pärast üleminekuaastaid. Kui oled aastane või vanem, võta iga päev vähemalt sügisest kevadeni teelusikatäkalamaksaõli või D-vitamiini muul kujul. Vanuritele on võibolla kõige tähtsam: ära kuku! Kasuta puusakaitsmeid luumurdude vältimiseks.\nPODAGRA Podagra tekib, kui raskestilahustuvat kusihapet uraati koguneb verre nii palju, et see hakkab sadenema nõelakujulisteks kristallideks. Liigeses põhjustavad kristallid äkilise põletikureaktsiooni, mis avaldub Nimel poletiku liigese turse, punetuse ja valuna. Kuseteedes võivad kusihappekristallid sadeneda neerukivideks. Podagra on sagedam keskealistel meestel. Naistel seostub see enamasti kõrgvererõhutõve ravimitega või mõne muu haigusega.\nTeisene e sekundaarne Nimel poletiku liigese on tingitud mõnest muust haigusest, näiteks neerutõvest, polütsüteemiast või psoriaasist. Ülikute podagra on tuttav ajaloost, kuna mõned riigimehed, kirikuvürstid ja teised kõrgesse ametisse tõusnud mehed hankisid endale podagra külluslike elukommetega. Sageli haigestuvad ka teised varbaliigesed, hüppeliigesed ja jalapöiad.\nSelles on kõige olulisem vältida toiduaineid, millest tekib kusihape. Umbes pooltele kõigist podagrahaigetest piisab dieedist, ilma et oleks vaja võtta ravimeid. Kui tarvitate diureetikume või diabeediravimeid, paraneb podagra vähehaaval ka ilma muu ravita, kui on võimalik neid ravimeid teistega asendada. Kui dieedist raviks ei Nimel poletiku liigese või Sa ei soovi dieeti pidada, määratakse Sulle pärast kolmandat podagrahoogu ravimid, mis vähendavad vere kusihappesisaldust.\nLiigesepõletiku nähtavaim tunnus on turse, mis on tingitud liigesesse öösel kogunevast tursevedelikust ja liigesekesta paksenemisest. Äge põletik põhjustab samuti naha paikse punetuse ja Nimel poletiku liigese. Turset täheldatakse alguses peamiselt sõrmedes ja randmetes. Kõige iseloomulikumal juhul ongi reumatoidartriit varvaste ja labakäte liigeste haigus, kuid see võib levida kõigisse jäsemeliigestesse, aga ka lõualiigestesse ja lülisamba kaelaossa.\nAlguses on üldine haiglane tunne, väsimus, hommikune liigesejäikus. Üldseisund halveneb sedamööda, mida rohkem liigeseid on haigestunud ja mida kiirem on sete. Sagedamini on reumatoidartriit siiski pikaajaline, isegi aastakümneid kestev haigus. Kõhre ja luu uuristamine algab juba nädalate jooksul. Aastatega uurded laienevad ja ilmuvad üha uutesse liigestesse. Kauakestev põletik närtsitab kudesid: nahk õheneb, lihased kõhetuvad, luu hõreneb ja vere hemoglobiin Nimel poletiku liigese.


Kalapüük pole kalamüük | Kalale\nKalapüük pole kalamüük\nKalale, 7. oktoober 2003, 09:26\nRiigikokku saadetud kalapüügiseaduse muudatus, mis tahab harrastuskalastajatel ja kolmevõrgumeestel kala müügi ära keelata, tekitab parasjagu segadust ja vastuolusid. Just Pärnumaa rannikumeri on peale Peipsi see paik, kuhu harrastuskalastajad talvel tuhandete kaupa kogunevad, et ahvenat tirgutades oma kalapüügikirge rahuldada ja, mis seal salata, hea kokkuostuhinna puhul palga- või pensionilisa teenida. Nende hulgas leidub üksjagu selliseidki inimesi, kellele suvine marja- ja seenekorjamine ning talvine kalapüük põhisissetuleku annavad.\nJust Pärnumaa rannikumeri on peale Peipsi see paik, kuhu harrastuskalastajad talvel tuhandete kaupa kogunevad, et ahvenat tirgutades oma kalapüügikirge rahuldada ja, mis seal salata, hea kokkuostuhinna puhul palga- või pensionilisa teenida. Nende hulgas leidub üksjagu selliseidki inimesi, kellele suvine marja- ja seenekorjamine ning talvine kalapüük põhisissetuleku annavad.\nKeeld viib kalaäri põranda alla\nSeadusemuudatuse autorid leiavad, et harrastuskalastajad on suutelised kalavarudele olulist kahju tekitama ning päris kalurite supi niiviisi lahjemaks muutma, ja ilmselt usuvad, et müügikeeld lahendab probleemi nagu nõiaväel.\nKohapeal asjaga tegelejad küll sellisesse tulemusse ei usu, pigem on kindlad, et keeld hoogustab põrandaalust kalaäri ning toob juurde uut tüüpi vahendajaid, kes hakkavad harrastuspüüdjate saaki legaliseerima ning selle eest tasu võtma.\nPööre 180 kraadi\nPõhjus on kalafileerimisfirmade nõudlus tooraine järele, mida just ahvenatirgutajad on siiamaani suures osas täitnud.\nKalafileerimisfirma AS Pärnu Laht juht Ott Sool ütles, et möödunud aasta lõpus hakkasid nad kala tirgutajailt otse kokku ostma ning kviitungitele, millest üks jäi kalastajale, said kirja nii kalastajate andmed kui neile makstud rahasumma. Selle põhjal oleks lihtne tulumaksuküsimust lahendada.\n“See oli meile lisatöö. Ega meilegi meeldi, kui meid mustadeks kalaärikateks kutsutakse,” nentis Sool.\n“Hakkasime neid kviitungeid kohvritäite kaupa keskkonnaministeeriumi viima,” rääkis Sool ja lisas, et ametnikke üllatas kviitungite arvukus. Sellele järgneski 180kraadine pööre, et kalamüük ja -kokkuost tuleks hoopis keelata.\nEuroopa tahab värsket kala\nSool selgitas, et nõudlus värske fileeritud ahvena järele on Euroopa turul kõige suurem just talvel, kui seal tekib kalapõud. Ahvena eest makstav hindki on siis kõrgeim.\nPärnumaa kutseliste kalurite talvist ahvenapüüki takistab koha kaitseks kehtestatud lubatud võrgusilma suurus, millesse keskminegi ahven eriti kinni ei jää. Suurt ahvenat aga eurooplased väga ei himusta, maiuspala on kuni 200grammine ahven, mida just tirgutajad välja püüavad.\nSoola arvamust mööda tekiks fileerimisfirmadel isegi siis, kui kaluritel peenemat võrku lubataks kasutada, talviti kalapõud, sest vaid tirgutajad otsivad sellel vaikuseperioodil visalt kala taga, kuni paigale jäänud parve üles leiavad.\n“Kui seadus harrastuspüüdjatel tõesti kalamüügi ära keelab, peame tootmise uksed lukku keerama ning inimestele töötukassal koondamistoetust maksta laskma,” nentis Sool.\nEesti kalaliidu tegevdirektor Valdur Noormägi ütles, et seaduse muutjad pole üldse arvestanud kõrvalmõjudega, mida müügikeeld kaasa toob.\n“Oleme suutnud vähemalt 60 protsenti kalast legaliseerida, seadusemuudatus viiks meie saavutatu põranda alla tagasi,” sõnas Noormägi. Ta lisas, et taas muutuks ähmaseks kala tegelik päriolu, mis ekspordi puhul on väga oluline.\nSeaduseprojekt näitab, et kalandusametnikel puudub haldussuutlikkus. Kõik andmed on olemas, lahendada tuleb vaid tehniline külg, märkis Noormägi.\nKohalikke ei kuulata\nKalavarule ei tekita ohtu see, kas harrastuskalastajail on lubatud kala müüa, vaid kalarikkas piirkonnas tekkiv liialt suur püügikoormus.\nPärnumaa keskkonnateenistuse kalanduse peaspetsialist Mart Arula ja Pärnu kalastajate klubi esimees Arvo Pajusalu rääkisid, et nad on püügikoormust ammu teisiti proovinud reguleerida, kuid see pole õnnestunud.\nEt vältida Pärnumaa rannavetes ülepüüki, olid varem kehtestatud kalastuskaardi lisalehed, mida anti välja just nii palju, et merejääd mitte ülerahvastada.\nSee ei meeldinud aga tallinlastele, kes massiliselt headesse ahvenapaikadesse kalale minna tahtsid ja igasuguse piirangute kaotamise läbi surusid. Tulemus oli nii tallinlaste, tartlaste ja muude eestimaalaste kui lätlaste kontrollimatu rünnak Pärnumaa rannikumerede ahvenaile. Vahendajate abiga muutus meie kalastuskaart lätlastelegi hõlpsasti kättesaadavaks.\nOtt Soola hinnangul müüsid Pärnu Lahele möödunud talvel umbes kolmandiku ahvenast Lätist pärit harrastuskalastajad.\nÜlepüük peaks lõppema\nKui arvestada, et ainuüksi Pärnu kalastajate klubil on 1470 liiget ja et klubi on väljastanud 2405 kalastajakaarti (kaarte müüdi ka poodides), teeb see kokku vähemalt 3000 kalastajat.\nEt suurem ahven on kaldast kaugemal, ründas tuhandetesse küündiv harrastuspüüdjate vägi kehvade jääolude puhul rannale lähemal elutsevat alamõõdulist ahvenat.\nAhvenavaru oli aga tänu vahepealsetele piiranguaastatele ja ilmselt soodsatele looduslikele tingimustele niivõrd heas seisus, et tänavu võib kalureilt teist aastat järjest oodata ligi poole tuhande tonnist saaki.\nPajusalu on korduvalt juhtinud tähelepanu sellele, et harrastuspüüdjate arvu tuleks Pärnumaal piirata.\nKui kavandatav seadusemuudatus isegi kalastajakaarti enam ei nõua, vaid piisab, kui on ette näidata pangaülekande koopia kalastusmaksu tasumise kohta, ning jätkub aina massilisem püük, on küll ahvenaga Pärnumaal lood varsti niisama halvad nagu kohaga.


Elu aias: Järjekordne mõnus tööpäev\nJärjekordne mõnus tööpäev\nIlmad on minu jaoks mõnusad, ei ole liiga palav ega liiga külm, kõike on parajalt. Sai siis jällegi pikk päev askeldatud ja toimetatud, nii mõnus. Täna jõudsin järjekodselt tõdemusele, et inimeste elu on siiski liiga lühike. Oleks ju tore, kui täna istutame tamme ja 500 aasta pärast vaatame seda hiiglast ja mõtleme, et vot sellele puule andsin elu mina. Kahjuks ei suuda me näha seda täna istutatud tamme kuigi suurena, sest tamme kasv on lihtsalt niivõrd aeglane. Ja ega lapsed ei kipu neid puid ka eriti istutama. Istutamistuhin tuleb ikka hiljem. Kask, mänd ja kuusk on vist kodumaistest liikidest need, mille kiiret kasvamist on ühel inimolendil võimalik jälgida ja mingil hetkel tõdeda, et puu on saavutanud parajalt võimsad mõõtmed. Ja mis siin ikka piriseda, põõsad on ju eriti kiirekasvulised.\nSel aastal olen ma eriliselt usin kääride kasutaja olnud. Varemalt ma seda haigust endal ei ole täheldanud, aga nüüd lõikan küll palju. Eile sai ka kaunis veigela ümara vormi. Kuigi ei tea, kas see talle ka meeldib, eks kevadel näha ole. Ja kui ei meeldinud, siis vahetan noorema taime vastu välja, minu pisikeses taimelavas neid veel jagub. Täna said mu 8 kuusemütakat talvise vormi, paju uue kleidi ja üht liiki kurerehad lõikasin ka maani maha. See ju niidutaim, peaks taastuma kiirelt. Ja kusjuures seda raagremmelgat `Kilmanrock` pügasin sel aastal juba kolmandat korda. Hull kasvaja. Üks mikrobioota, mille paar aastat tagasi ise haljaspistikust paljundasin ja mis ootas potiga maas oma elupaika, sai ka maha istutatud.\nMeie pere noored kured. Kolmas lind kükitab hetkel naaberposti otsas. Kõik kolm poega tegid esimese õhulennu 01.augustil. Sel aastal läks kõik õnneks. Mitmel aastal on juhtunud, et mõni poegadest murrab jalaluu esimesel maandumisel ja päästa neid ei ole kahjuks õnnestunud.\nSiit sai täna terve kärutäis taimi komposti veetud. Kõik need püsikud paljunevad ju meeletu kiirusega. Samas lähed aiandusärisse, vaatad hinda ja arvutad oma kompostihunniku maksumust.\nUues kleidis raagremmelgas ja uues elupaigas mikrobioota.\nSuure saagi all ägisev pihlakas.\nNeed siis minu kuusemütakad. Leian, et maja jõulupuu peakski olema harilik kuusk, millele ise vorm anda. Kiirekasvuline, suht haiguskindel, mis veel tahta. Aga järgmine foto on metsast toodud kuustaimest, kes on sirgunud parajalt pikaks. Ei ole ma teda kordagi kääridega puutunud, aga milline ilus kompaktne kuju tal on. Nüüd jääb ta kahjuks teiste suurte kuuskede varju ja tõenäoliselt hakkab siis venima, aga selline ta on. Siit saaks arvatavasti head paljundusmaterjali.\nPostitaja: elu aias kell 23:01


Marcalt maailmale: Köögiblogi\nrääkis Marca at 15:55\n* 9:59 PM\nJa mina arvasin, et ma olen üks väheseid, kes tainast armastab limpsida. Hea teada, et selliseid inimesi leidub veelgi :).\nCarry 1:23 AM\nVot pannkooke ma toorel kujul ei armasta, aga kui kunagi mingi piparkoogitaigna söömise peo korraldad, kutsu kindlasti mind ka ;)\nJaa, piparkoogitainas on ka hea :)\nMariliis 1:50 PM\nMmmmmmm tahan ka seda Tom Kha suppi nüüd. See on nii hea, eriti Truffes. Aga saab ilma pakisupita ka tegelikult jumala edukalt teha, tšilliga tuleb ettevaatlik olla aint, muidu pärast sööd ja nutad. Läbi proovitud :)


Teadlased: müstiline tulnukasteroid Oumuamua pidi tekkima kahe päikesega maailmas - Universum - Heureka\nTeadlased: müstiline tulnukasteroid Oumuamua pidi tekkima kahe päikesega maailmas\n20. märts 2018, 18:15\nPäikesesüsteemi-välise päritoluga asteroid Oumuamua.\nFOTO: ESO / SWNS.com / Scanpix\nTeadlased on jõudnud sammu võrra lähemale Päikesesüsteemi esimese teadaoleva Päikesesüsteemi-välise päritoluga asteroidi tekkekoha välja selgitamisele, kirjutab Science.\nMöödunud aastal avastatud kosmosekivi Oumuamua on mitmeski mõttes ainulaadne leid. Tegemist on pikliku enam-vähem sigarikujulise 400 meetri pikkuse punaka objektiga, mille loperdav kosmoselend näib viitavat võimalusele, et see on teinud läbi seni teadmata kosmilisi kokkupõrkeid.\nInglise Kuningliku Atronoomiaseltsi kuukirjas ilmunud uuringus näitab grupp Kanada teadlasi, et kosmilise külalise teekonna alguspunktiks pidi olema mõni süsteem, mille keskmeks on kaks üksteise ümber tiirlevat tähte.\nSellisele järeldusele suunas teadlasi tõsiasi, et seniste teadmiste kohaselt peaks tegemist olema täiesti veevaba kosmosekiviga. Sedalaadi keha suudaksid endast välja paisata aga väga vähesed ühe tähega tähesüsteemid – sellisel juhul peaks välja heidetav objekt sattuma täpselt õigel hetkel ja õige kohas tähe enda ja mõne Saturnist suurema hiidplaneedi gravitatsiooniväljadesse. Teadaolevalt on sedalaadi planeetegi Päikesesüsteemi ümbruses vaid ligi 10 protsendil ühe tähega süsteemidest.\nTõenäosus on aga palju suurem süsteemide puhul, mille keskmes on kaks tähte. Arvutuste kohaselt on koguni 36 protsenti seda tüüpi süsteemidest asteroidide väljaheitmiseks võimelised. Kui võtta veel arvesse ka ühe ja kahe tähega süsteemide koguse vahekord, võib teadlaste hinnangul arvata, et koguni kolm neljandikku kõigist tähesüsteemist välja heidetud asteroididest pärineb just kahe tähega süsteemidest.


Tsäpi — Varjupaikade MTÜ\nId number: 60829\nLoom kodus: 04.08.2021\nTsäpi on umbes põlvekõrgune vähenõudlik rõõmsameelne koerake, kellele meeldib joosta ja mängida. Kui välja võtta jalutusrihm, läheb ta elevile nagu väike laps kellele öeldakse, et nüüd on kommipoodi minek - ta lihtsalt ei suuda seda rõõmu enda sees hoida. Rihma otsas käitub ta viisakalt ja temaga on lihtne ja ütlemata mõnus jalutada. Oma uhket kasukat eelistab Tsäpi hoida naturaalse ja loomulikult kohevana. Ainus juuksur, kelle tööga ta rahul on, on tuul ja lehed, milles püherdamist ta naudib. Lühidalt öeldes- kammimisega pole Tsäpi veel sina peale saanud, kuid eks sellise kauni kasukaga kaasnevadki omad mured-rõõmud. Mängida meeldib talle väga, ning mööda õue ninaga palli toksimist ja inimeste ees eputamist on lausa raske lõpetada. Endale kallite mänguasjade juures on Tsäpi väljendanud ka kaitseinstinkti, kuid seevastu on ta väga kergesti loetav koer, ning kui ta millegagi ei nõustu, annab ta sellest madalal häälel märku. Tsäpi oleks oma inimesele üks ütlemata vahva ja truu seltsiline. Tema rõõm elust on lausa nakkav.\nTsäpi on saanud vajalikud parasiitide tõrjed, on vaktsineeritud, kiibistatud ja ka tänu Soome loomakaitseorganisatsioon Rekku Rescue' le kastreeritud.\nKui sa soovid kodu pakkuda, siis vajuta julgelt - "Paku kodu" nuppu ja saada meile oma sooviavaldus.\nKui aga mingil põhjusel ei saa sa endale neljajalgset sõpra võtta, siis on sul võimalus olla tema veebiperemees ja toetada tema igapäevast heaolu. Selleks vajuta - "Anneta loomale" ja vali endale sobiv summa. Kõik meie loomad vajavad igapäevaselt kvaliteetset toitu ja vastavalt vajadusele ka parasiitide tõrjeid või ravi.\nAitäh, et märkad ja hoolid!


Mehed ja naised, kes tahavad elada igavesti - Blogid\nKuulsuste Uudised Kohalikud Arvamused Päeval Gridlock Mood Hommikune Segu Kuninglikud Uudised Tv Olümpiamängudel Muud\nMehed ja naised, kes tahavad elada igavesti\nLisa nimekirja Minu nimekirjasKõrvalDominic Basulto Dominic BasultoOli Jälgi 22. juuni 2011\nFilmi Transtsendentne mees reklaamplakat. Foto pakub Ptolemaios Productions. (Ptolemaiose toodang)\nAga võib-olla me ei pea seda tegema.\nMeditsiini- ja arvutiuuendused ühendatakse uuesti imelistel uutel viisidel, et muuta võimalikuks uued eluea pikendamise tehnoloogiad just siis, kui beebibuumi põlvkonnad hakkavad pensionile jääma. Pooldajad singulaarsus väidavad nüüd, et 100. eluaastast üle elamine on midagi, mis on järgmise kahe aastakümne jooksul kõigi jaoks saavutatav. Nii nagu beebibuumi ajastud on muutnud populaarset kultuuri igal eluetapil, on nad nüüd muutmas seda, kuidas me mõtleme meditsiinist ja inimpotentsiaalist.\nFuturist Ray Kurzweili lubadus Singularity on suurendanud huvi täiesti uue valdkonna vastu, mida tuntakse Transhumanism , mis annab lootust sügavale beebibuumi põlvkonnale, et nad saavad elada igavesti. Kurzweili põneva dokumentaalfilmi vaatamine – Transtsendentne mees (nüüd lõpuks Netflixis saadaval) – saate aimu sellest, mis on võimalik tänu tehnoloogiliste muutuste kiirenemisele valdkondades, mis ulatuvad geneetikast nanotehnoloogiani. Mingil hetkel hägustub piir 'inimese' ja 'masina' vahel, kuna intelligentsus kasvab eksponentsiaalselt.\nSingulaarsuse kontseptsioon on erakordselt põnev, kuna see kinnitab nii mõndagi sellest, mis meie ümber näib toimuvat. Järgmise põlvkonna tehnoloogiad ilmuvad ajakava järgi, näiliselt iga paari kuu tagant, ja populaarkultuur on täis näiteid beebibuumi ajast, kes on tervemad ja elavad kauem kui kunagi varem. Ka kultuurilisel ajastul on õigus: beebibuumi põlvkonnad on esimene põlvkond, kes on tehnoloogiliste muutuste tempo suhtes vastuvõtlik, mitte ei ohusta seda.\nVõib-olla pole üllatav, et Singularity teemad leiavad teed teaduse ja tehnoloogia maailmast kultuuri peavoolu. Näiteks maailma teadusfestivalil New Yorgis ürituse üks peamisi teemasid oli inimese pikaealisus ja võimalus, et suudame inimese vananemisprotsessi tagasi pöörata. Alles kaks kuud tagasi, esimest korda Konverents Transhumanism Meets Design New Yorgis Parsonsi koolis peetud konverentsil osalesid esinejad sellistest valdkondadest nagu neuroteadus ja tehisintellekt, et arutada tehnoloogia mõju inimpotentsiaalile.\nKuidas see kõik välja näeb? Kas singulaarsus on sama tabamatu kui nooruse allikas? Kas me näeme kunagi päeva, mil FDA poolt heaks kiidetud bio-konstrueeritud pillide reklaamid lubavad meile võimet elada igavesti?\nDominic BasultoDominic Basulto on New Yorgis asuv futurist ja blogija.\nKategooriad Arvamused Erik Wemple Päeval\nkuidas sherry shriner suri\nmis on 4. juuli


Liigirikkad teeservad « Hiiu Leht\n17.august, 2018 Varese lood\nÕngult põhjas algavad liivased männimetsased luitemaastikud. Kõige selle keskel kulgev lubjakruusast kuhjatud maanteetamm on aga loonud võimaluse sootuks teiseilmelisele taimestikule.\nLubjalembeste taimede õilmitsemine sel kümnendal jaanikuu päeval tõi meeltesse hoopis saare idapoolsemad looalad. Teeveeri ääristasid aina hallide käppade õisikud, sekka lillatamas palju pääsusilmi. Kuna teetammi jalam on tükati liigniiske, siis koos lubjase tammipinnasega siia luite kõrvale säärane pääsusilma pillerkaar on tekkida saanudki. Päris üleval, asfaldi kõrval, on seevastu ribana kuiva loopealse asukaid: õites põisrohte ja koldrohtusid, isegi maadjaks niidetud kuldkanni kääbuspõõsaid.\nTeejalamil leidus ka suurt käopõlle, mustjuurt, kevadist seahernest, lubikat, lillakat ning laiguke imelike siniste õitega kurereha. Aas-kurereha? Tõepoolest! See mandril kõikjal lausa umbrohuna vohav taim on Hiiumaal miskipärast haruldasevõitu. Tema on just üks neist mitmest liigist, keda kasvab kõikjal nii mandril kui ka Saaremaal, kuid kes siin saarel end miskipärast eriti koduselt ei tunne, ehkki sobivaid kasvukohti peaks leiduma küllaga. Siin teepervelgi jagub teda vaid mõni taimeke ja kogu lugu.\nÕngu oja voolab maantee alt läbi ja siin jõuab lopsakas niiskelembene taimestu otse teeservani. Näed, näsiniint on, aga eeskätt vohab harilik vesikanep. Temaga kohtumine on mu jaoks sündmus, sest idapoolsel Hiiumaal vesikanepit ei kasva. Ikka peamiselt vaid saare loodeosas ja Kõpu mail. Eestis on ta üsna laialt levinud üle maa, ka Saaremaal. Suuremad levikulüngad on Hiiumaal, tükati Kagu-Eestis ja Pandivere kuival kõrgustikul. Vesikanep on lubja- ja niiskusemaias taim, sestap siin oja ja teekruusa kokkupuute piiril end nii hästi tunnebki. Lillade õieudupilvedeni oli veel aga hulk aega – tema õitseaeg jõuab kätte alles augustis.\nOtse ojaveest kasvas välja imelikke pikkade nooljate lehtedega taimi. Esialgu ma nende üle ei juurelnud, ent peagi, paar versta ülesvoolu, trehvasin neid taas. Siin oli varjukas üsna lopsakas org, kus muuseas laialehist neiuvaipa. Vesi sel oja ülemjooksul seisis laisalt paigal. Vees õitses jürililli ja sirgus jällegi neid suurt kasvu nooljate lehtedega taimi. Nende veesisesed lehed olid aga sootuks lühikesed ja laiad. Kas ei võiks tegu olla suure tulikaga? Nõnda oligi. Nüüdseks on suurt tulikat leitud mitmelt poolt üle Hiiumaa, ent kuna ta armastab kasvada jalgupidi vees, siis iga päev säärastesse kohtadesse ei satu ja sestap see taim üsna võõras tundubki. Kasvab ta kuni nelja jala kõrguseks ja õied, mis muidu nagu tulikal ikka, on tavatult suured, lausa varsakabja õite mõõtu.\nSiin peitub suur tulikas varjulise metsaoja orgu, ent mõnel pool asustab sootuks isemoodi elupaiku. Näiteks Matsalu delta märgadel luhaniitudel olla üks iseloomulikke asukaid just seesama suur tulikas.\nSildid: liigirikas, Õngu, tulikas


Plaanilised demineerimistööd Naissaarel 21.–22. mail - Viimsi Teataja toob sinuni Viimsi uudised\nAvaleht Sündmused Plaanilised demineerimistööd Naissaarel 21.–22. mail\nSel suveperioodil on Põhja-Eesti pommigrupp plaaniliste demineerimistööde fookusesse võtnud Harjumaa väikesaared, sh Naissaar ja Prangli, kuhu on aastate jooksul reageeritud päris palju ning kahjutuks tehtud hulganisti sõjapäevilt maapinnale ja selle alla jäänud lõhkekehi.\nVäikesaared Naissaar, Aegna, Pakri ja Prangli said valitud kindlal põhjusel. Nimelt on teada fakt, et Naissaarel ning Aegna saarel olid juba 100 aastat tagasi Peeter Suure merekindluse koosseisu kuulunud suurtükid ning riigikorra vahetumisel vahetusid ka saartel nii suurtükid kui ka väeosad. Plaanilised demineerimistööd Naissaarel toimuvad 21. ja 22. mail.\nLeiud sõjaajast tulevad endiselt välja\nAlles on jäänud omajagu lõhkekehi erinevates kaliibrites. Sõjapäevil said saared pihta ka maismaalt ning merelt teele saadetud hävitavate lõhkekehadega, mis kõik aga ei plahvatanud ja on tänini saarel peidus.\nPakri saared olid suured polügooni sihtmärgid Nõukogude Liidu pilootidele, kes vahelduva eduga puistasid saari üle kõiksugu moonaga (k.a õppemoon). Demineerimistöid on Pakri saartel tehtud juba 1990ndate keskpaigast, kuid leide tuleb välja siiani.\nPrangli saar on neist saartest meie jaoks ehk kõige vähem väljakutseid pakkunud saar, kuid see ei tähenda, et sealt midagi leida poleks. II maailmasõja ajal lahkus saarelt enamik püsielanikest ning saare võtsid enda käsutusse sõjaväelased. Mida nad seal hoidsid ja mis neist võis maha jääda, ei ole teada.\nIgal saarel teostatakse plaanilisi töid kaks päeva\nKõikidele saartele plaanime kohale minna kaheks päevaks. Eelneva teavituse abiga püüame saareelanikele teada anda, et oleme tulemas ning ühtlasi ka seda, et kui kellelgi juhtub koduhoovis vedelema ohtlikke lõhkekehi või ta teab, millise saare puu all või augus võib ohtlike lõhkekehi olla – et siis see info koheselt meieni jõuaks.\nMeie ettevõtmist võib sisuliselt nimetada „Teeme ära – demineerijate moodi“. Teeme saared puhtamaks neist ohtlikest esemetest, mis võivad ootamatult plahvatada ja on ohuks nii saarel viibivatele elanikele kui ka saari külastavatele inimestele. Meie eesmärk ei ole külvata saartel hirmu – vastupidi. Soovime seekord tulla rohkem pildile ja olla saareelanikele ka päriselt need kaks päeva kohapeal olemas. Neil päevil teeme koostööd ka PPA ja mereväe tuukritega, kes on meile toeks ja abiks.\nLõhkekeha leidmisel helista kohe 112\nInimestele paneme südamele, et kui keegi on saarel leidnud mõne lõhkekeha meenutava eseme, siis neid leide ei tohi mingil juhul puutuda. Need tuleb märgistada (võtta võimalusel koordinaadid, märgistada mõne lipukese vms) ning leiust (leidudest) meile esimesel võimalusel teada anda. Kõige lihtsam on seda teha telefonil 112. Kui kahtlete, et teie või naabri koduhoovis võib vedeleda mõni plahvatusohtlik ese, siis ei tasu ka seda katsuda ning seda isepäi metsa viia. Neist esemetest tuleb samuti teada anda telefonil 112.\nKõnealuste plaaniliste tööde ajaks jõuavad saartele infoplakatid, kus on täpsustavad juhised, kuidas käituda, kuhu helistada, kui oleme saarel, ning kuidas meiega ühendust võtta.\nAvafoto on tehtud eelmise aasta plaanilistetl töödel Saaremaal. Allikas: Päästeamet\nEelmine artikkelSäästlikud sademeveesüsteemid rikastamas elukeskkonda\nJärgmine artikkelLõbus laagrisuvi Viimsi huvikeskuses


Kuidas registreeruda ADP Palk Käänmikud Vaata - Tips for you - Tipsed.Com\nKuidas registreeruda ADP Palk Käänmikud Vaata\nADP pakub palgal makseteenuste väikestele, keskmistele ja suurtele ettevõtetele.ADP iPay pakub töötajatele võimaluse vaadata Internetis palgal informatsiooni nagu W-2 vormid ja Palk vald.Palk vald hulka palgal mahaarvamised, kinnipeetava ja kasum.Kuigi iPay süsteem on veebipõhine ja ei nõua erilisi downloads, registreerimine on nõutav enne vaatamist palgal informatsiooni.\nLiigu ADP iPay kodulehel.Leidke "Welcome to ADP iPayStatements" aken, klõpsake "Nüüd Registreeru" ja maa "Tere" lehel.\nVajuta "Registreeru Now" ülemises vasakus nurgas lehel alustada registreerimise protsessi.\nPöörduda registreerimise pass koodi oma palgal osakonna või administraator.Sisestage pass koodi määratud kasti ja vajuta "Next" ja maa lehel pealkirjaga "Kinnita oma identiteeti."\nTäida identiteedi vormi andes oma ees- ja perekonnanimi on määratud lahtritesse.Sisestada ja kinnitada sotsiaalkindlustuse number ja klõpsake noolt rippmenüüst ja kontrollida\noma sünnikuu ja päev.Vajuta "Next" ja maa lehel pealkirjaga "Anna oma kontaktid."\nasustada määratud valdkondades, sisestades oma ees- ja perekonnanimi, äri või isikliku e-posti ja telefoni number.Vajuta "Next", kui lõpetatud ja maa lehel pealkirjaga "Sisesta Security Information."\nSisesta oma linna või valla sünni määratud alal.Vajuta rippmenüüst akna lahtrites 1 ja 2, leida turvalisuse küsimus ja sisesta vastus lahtris.Vajuta "Next" ja lõpeb leheküljel pealkirjaga "Vaata oma ADP Services Kasutaja ID."\nVaata oma kasutajatunnus.Loo ja kinnitage kaheksa-kohaline salasõna, mis peab sisaldama kas üks eriline tegelane, üks number ja vähemalt ühe kirja.Vajuta "Next" ja vaadata registreerimise kinnituse lehel.Vajuta "Sisene" ja liikuda tagasi algsesse Logi sisse lehele, sisesta oma kasutajanimi ja parool ja vajuta "Sisene" ja maa oma palgatõendiga kokkuvõtte lehel.\nVajuta avaldus, mida soovite vaadata kuupäeva.Vaata või printida avaldus ja välja logida pärast vaadates oma andmed.\nKuidas teha Rahvusvahelised telefonikõne Tai\nKuidas Ankru Betoonplokid et betoon padi\nMis tähendus on otsesed välisinvesteeringud ?


Pahapoiss Oleseni tagasitulek | Eesti Golfiportaal\n2019. aasta suvel sattus Thorbjørn Olesen lennureisil korralikku pahandusse ning tema golfikarjäär näis allamäge veerevat. Alles 2021. aasta lõpus mõistis kohus Oleseni õigeks kõigis tema vastu esitatud süüdistustes.\nVõimalik, et süüdistustest puhtalt välja tulemise tagajärjel hakkas ülesmäge vaikselt minema ka Oleseni karjäär, mis sai ühe vägeva vaheetapi täna, kui taanlane võidutses Betfred British Mastersil. Võiduks oli vaja aga kahel viimasel rajal teha muljetavaldavad sooritused. Kõigepealt 17. rajal tuli päris pika puti abil eagle ja viimasel rajal veelgi pikema puti abil birdie. Selleks hetkeks oli Olesen rajal põhiliselt tegelenud vaid „kannatamisega“, kuna kirja oli ta saanud 5 bogey juba otsustaval päeval. Kogutulemus -10 (66, 70, 69, 73) tähendas ühelöögilist edu rootslase Sebastian Soderbergi ees, kelle koduklubiks on paljudele eestlastelegi tuttav Black Mountain Taimaal. Soomlane Mikko Korhonen sai kirja 8. koha jagamise. Tulemused\nViimane võit DP World Touril õnnestus Olesenil saada 2018. aasta suvel, kui toona veel European Touri nime kandnud Italian Openil õnnestus ühe löögiga edestada Francesco Molinari. Samal suvel kuulusid mõlemad kaks võidukasse Euroopa meeskonda, kes kindlalt alistas Ryder Cupil USA tiimi.\nHuvitava faktina tasub mainimist, et 2007. aastal ei valinud Taani meeskonna treenerid Oleseni U18 võistkonda, kes tuli samal suvel ka Euroopa meistriks. Tiimi kuulunud kuuest mängijast on vaid Lucas Bjerregaard jõudnud profigolfi ning omab kahte European Touri etapi võitu.\nTuuri järgmine etapp toimub juba järgmisel nädalavahetusel Belgias. Soudal Openi nime kandev turniir mängitakse Rinkven International golfiväljakul, mis asub Antwerpeni lähedal. Nädal hiljem mängitakse juba USA pinnal, kui mängitakse aasta teine suurvõistlus – PGA Championship.


Milline on noorte roll e-turunduse maastiku kujundamisel? - - Gemius – Knowledge that supports business decisions\nMilline on noorte roll e-turunduse maastiku kujundamisel?\nMida saab pakkuda noortest inimestest koosnev tarbijasegment toote- ja teenusteturule? Millised on turundajate ja blogijate koostöö riskid? Krzysztof Majkowski, Gemiuse vanemkonsultant, avab selle maailma telgitaguseid.\nSelleks, et turundussõnum saaks jõuda noorte inimesteni, peavad turundusinimesed valima õiged lähenemismeetodid. Kanalid, mis võivad töötada teiste sihtgruppide puhul, on teismeliste jaoks igavad või aegunud. Soovitame turundajatel, lähtuvalt kõnealusest sihtgrupist, pöörata tähelepanu kahele asjale. Esiteks tuleb olla avatud uutele lähenemistele ja tuleb olla paindlik. Teiseks tuleb meeles pidada, et teismelistel on tihtipeale juba oma sissetulek või vastasel juhul suur mõju ülejäänud perekonna eelarve kujundamisele.\nVõitlus tähelepanu eest\nTurundajate jaoks tähendab see otseloomulikult seda, et sõnumite kommunikeerimiseks tuleb valida õiged meediumid. Järgmine oluline samm on võita teismeliste tähelepanu, mis ei ole just lihtne ülesanne. Nimelt kipuvad noored inimesed olema üsna lühikese tähelepanuvõimega ning neil hakkab kergesti igav.\nLahendus: noortele tuleb pakkuda läbi kiirete ja lihtsate kanalite kaasahaaravat sisu.\nNoored kujundavad iseendast brändi\nKui noor inimene jälgib sotsiaalmeedias mõnda kindlat brändi, siis ei pruugi see otseselt tähendada, et talle üks või teine kaubamärk meeldib. Küll aga soovitakse väljendada samastumist nende väärtustega, mida "jälgitav" bränd esindab. Teismelised ei hooli suurt erinevatest kaubamärkidest, küll aga on nende jaoks oluline enesekuvand (bränd). Ühesõnaga - teismelistele ei meeldi bränd enne, kui nad leiavad võimaluse sellega samastuda (ja muuta see osaks enesekuvandist).\nMonoloog on igav!\nSotsiaalmeedia pakub võimalust sihtgrupiga mugavat ja personaalset suhtlemisvõimalust. Sisu, mis on spetsiaalselt kindlale sihtgrupile kokku pandud, on edu võti. Sama tulemuseni võib jõuda ka kasutades traditsioonilisi reklaamkanaleid, kuid noored inimesed suhestuvad sõnumiga paremini, kui see on suunatud otse neile.\nBlogijad on uued arvamusliidrid\nBlogijate maailm on väga hea näide võimaluste ja riskide kohta. Võtame näiteks ilublogijad (beauty bloggers). On inimesi, kes on suure töö ja pingutuse tulemusena saanud kuulsusteks (nt Maffashion). Selliste inimeste turunduslik väärtus seisneb selles, et nad oskavad väga hästi toote või teenuse ümber sisu luua ja seda esitleda. Blogijad koondavad enda ümber suurt hulka jälgijaid, kes on info suhtes väga vastuvõtlikud - ilmselt parim kampaania ühele tootele või teenusele! Sajad tuhanded silmapaarid, vaatamas või lugemas tootele/teenusele pühendatud kiidukõnet! Riskiteguriks on siinkohal aga asjaolu, et kui reklaamijaks valitakse vale blogija, on ROI (return on investment) väga madal.\nGemiuse ärikliendi vanemkonsultant, kes keskendub peamiselt sotsiaalmeeida ja turunduse uurimisele. Varasem karjäär: Krzyszton osales aktiivselt konsulatsiooni- ja uuringuprojektides nii Poolas kui ka Inglismaal ning töötas selliste brändide jaoks nagu Sony, AT&T, Kraft/Mondelez, TP SA, TVP SA, Jeronimo Martins, Carrefour, Real, ReckittBenckiser and Diageo, juhtides kampaaniaid Euroopas, Aasias ning Ameerikas.


Ahoi, müügi- ja teenindusvaldkonna rahvas! Teie konverents on tulekul - Kaubandus\nAutor: Aira Tammemäe • 1. aprill 2021\nAhoi, müügi- ja teenindusvaldkonna rahvas! Teie konverents on tulekul\nTeeninduskonverentsil 2021 vastab müügi- ja teenindusvaldkonna muredele ja selgitab tõusule pööramise võimalusi ettevõtlus- ja infotehnoloogiaminister Andres Sutt, lisaks on fookuses müügi- ja klienditeenindusega seotud inimeste heaolu ja areng.\n27. aprillil toimub müügi- ja teenindusvaldkonna praktilise suunaga konverents, kus fookuses klienditeenindusega seotud inimeste toetamine, igapäevases klienditeeninduses vajalike oskuste arendamine ning võimalused kasvuks kriisist hoolimata.\nMilliseid klienditeenindusega seotud oskusi konverentsilt juurde saate?\nProbleem: Teeninduses tuleb ikka ette vigu. Kuidas kliendile, juhile ja iseendale vigu tunnistada nii, et tulemus oleks pigem hea ja enesetunne pigem positiivne, räägib oma praktikale tuginedes Eesti Parim Teenindaja 2020, Pärnu trahter Postipoiss teenindaja Triin Ollino.\nProbleem: Klient kisub tüli üles. Teeninduses tuleb ikka ette, et satume kokku eriti keerulise kliendiga, kes lausa kisub tüli üles. Professionaalne lepitaja, Sotsiaalkindlustusameti taastava õiguse teenusejuht Annegrete Johanson soovitab…\nPraktikum: 5 sammu edukaks enesejuhtimiseks konfliktses olukorras astute koos professionaalse coachi ja treeneri Jaanika Rannula toel.\nKuidas aidata kliendil ostuotsus ära teha? Häid nippe jagab Dominate Sales müügi- ja teenindusmeeskondade treener Andres Kiviselg.\nKuidas teha lisamüüki? Seda treenite koos Dominate Sales tegevjuhi ja müügitreeneri Silver Roogeriga.\nMõned teemad ka spetsiaalselt teenindusvaldkonna juhile:\nKuidas tulla toime liikuva tööjõuga? Oma kogemusi jagab David Griffith, Head of Baltic Support at Wolt.\nHoiakute muutmine on suur väljakutse. Kuidas hoiakute kohendamisega tegeleda ja milliseid tehnikaid või meetodeid tasub katsetada, pakub professionaalne coach ja If P&C Insurance AS juhatuse liige Tiit Kolde.\nTeenindajate väärtustamine ja jõustamine on juhi igapäevane töö. Kuidas seda teha, teab teeninduse juhtimise praktik ja coach Alice Raidma.\nMilline on post-covid teenindusmaailm? Millal teenindussektor tõusule pöörab ja kust see tõus tuleb? Kes võidab ja kes kaotab? Küsimustele vastab Ettevõtlus- ja infotehnoloogiaminister Andres Sutt.\nTuleviku väljakutsetest teenindusvaldkonnas räägivad Eesti Kaupmeeste Liidu tegevjuht Nele Peil ja Eesti Turismifirmade Liidu peasekretär Mariann Lugus.\nTutvu 27. aprillil toimuva Äripäeva Teeninduskonverentsi 2021 täpse programmiga ja pane ennast kirja SIIN


FOTOD: 8 staari, kes näevad välja palju vanemad või nooremad kui nad tegelikult on - Kroonika\nFOTOD: 8 staari, kes näevad välja palju vanemad või nooremad kui nad tegelikult on\nMõned kuulsused lihtsalt oskavad vananemisest hoiduda, samas kui teised erinevatel põhjustel näevad oluliselt eakamad välja, kui nad tegelikult on.\n1. Adele (25)\nKahtlemata laulab Adele nagu keegi, kes on kogenud ühe eluaja jagu südamevalu. Ja siis veel see soeng ja jumestus, mis loovad mulje nagu ta oleks pärit teisest ajastust. Tegelikult on Grammy ja Osacari omanik ning noor ema kõigest 25-aastane.\n2. Jennifer Lawrence (23)\nJennifer Lawrence on hetkel Hollywoodis kuumim sõna. "Näljamängude" nägu, mitmekordne akadeemia auhinna nominent, millest ühel korral ta võitis. Tundub, et selline karjäär eeldaks, et tegu on 30ndates naisterahvaga, kuid neiu on alles 23-aastane.\n3. Eminem (40)\nMarshall Mathers III on abiellunud ja lahutanud kahel korral. Seda kõike ühe ja sama naisega, kelleks on tema keskkooliaegne kallim Kim. Viimane on ka kangelanna paljudes räppari lugudes. Nende tütar Hailie on 17-aastane, kuid sellest hoolimata on raske uskuda, et Eminem on 40-aastane.\nNeed 6 kuulsust on kannatanud julma küberkiusamise käes (11) 31.07.2013\nVIDEO: Tõeline südametemurdja! 2aastane tirts laulab Adele'i lugu "Someone Like You" ja on kogunud Youtube'is 11 miljonit vaatamist (22) 05.04.2013\n4) Taylor Swift (23)\nMe oleme Swifti poistemuresid juba päris pikka aega kuulama pidanud. Peale selle on tema tänased sirged juuksed palju huvitavamad kui armsad lokid, mida ta kunagi eelistas. Võiks arvata, et tegu on juba vähemalt 30-aastase naisega, kuid tegelikult on lauljannal vanust vaid 23 aastat.\n5) Justin Bieber (19)\nLaulev sensatsioon, kes on 19-aastane on alati tundunud nagu 14-aastane.\n6. Cindy Crawford (47)\nNii mõnedki asjatundjad arvavad, et see supermodell näeb täna välja parem kui 20 aasta eest. Crawford on 47-aastane.\n7) Miley Cyrus (20)\nArvestades pilte ja videoid, mis me viimasel ajal sellest kunagisest laps-staarist näinud oleme, siis ei julgeks öelda, et ta äsja lapseeast välja on tulnud. Miley on 20-aastane.\n8) Jared Leto (41)\nNäitleja ja ansambli 30 Seconds to Mars laulja näeb välja nagu 20-ndates rokkar ja on endiselt vähemalt sama vanade tüdrukute unistus. Tegelikult on mees aga 41-aastane.\nVIDEO: Kas sealt saidki paljud inimesed Pepsi-pisiku? Cindy Crawford tegi selle...\nVIDEO: 30 Seconds to Mars pani Eestis tehtud klipi üles!\n30 Seconds to Mars-i kontsert- tunne nagu see oleks lihtsalt unenägu olnud\n30 Seconds to Mars kutsus mind välja...ja jättis ise tulemata\nFOTOD: 30 Seconds to Marsi kontsert hullutas fänne — nii muusika kui järjekordadega\nFOTOD: 30 Seconds to Marsi fännihord ootab juba väravate taga!


Uudised Archives - Page 5 of 102 - Kuulutaja\nMöödunud aasta lõpus liiklusele avatud Rõmeda-Haljala 2+2 teelõik Tallinna-Narva maanteel jäi toona pandeemia tõttu pidulikult avamata. Sel kolmapäeval korraldati siiski tagantjärgi tänuüritus asjaosalistele. Liisi Kanna Transpordiameti ida teehoiu\n25. mail allkirjastasid PPA, AS Merko Ehitus ja AS GRK Infra lepingu kagupiiri taristu teise etapi ehitustöödeks. Kagupiiri teise etapi ehitustööde hankes osales kuus tingimustele vastanud pakkujat, kelle\nNüüdseks nädala jagu on Narva Centrumis olnud avatud Grossi Toidukaupade kauplus. Pidulikum avamisüritus toimub aga järgmisel kolmapäeval. Liisi Kanna Aadressil Tallinna mnt 47 asuv Narva Centrumi hoone kuulub\nEesti Vabariigi 100. aastapäeva puhul käivitatud programm „Hea avalik ruum“ jätkub ka tänavu ning seekord saavad kaasaegsete keskuste kavandid Kadrina, Kose, Loksa ja Türi. Liisi Kanna Programmi eestvedaja\nNavigatsioonihooaja alguses veeskas politsei- ja piirivalveamet (PPA) uue kaatri, mida kasutatakse reageerimaks kiiret sekkumist vajavatele olukordadele Eesti merealal ning Frontex ühisoperatsioonide raames teiste Euroopa Liidu riikide välispiiril. RIB-tüüpi\nJustiitsministeeriumi tellimusel valmis Rakendusliku Antropoloogia Keskusel uuring „Alaealise õigusrikkuja kasutajateekonna ja kogemuse analüüs“. Kokkuvõtteks toodi välja, et noorte kohtlemine õigussüsteemis on läinud paremaks, kuid perede teadlikkus menetlustoimingutest on\nEuroopa Regioonide Komitee valis 27 liikmesriigist Euroopa linnapeade pakti rahvuslikud esindajad. Eesti saadikuks sai Rakvere abilinnapea ja Euroopa Regioonide Komitee liige Andres Jaadla. Jaadla peab oma ülesandeks teadvustada


Kirsti Timmer: “Mu mehel on alati hea meel, kui ma saan tegeleda millegi sellisega, mis mind kodusest rutiinist vahepeal välja raputab” | NordenBladet.ee\nKirsti Timmer: “Mu mehel on alati hea meel, kui ma saan tegeleda millegi sellisega, mis mind kodusest rutiinist vahepeal välja raputab”\n“Kui meie Pearuga saaksime oma laulmisega päästa kasvõi mõne pisikese inimese elu, oleksime me teinud siin maailmas midagi väga suurt,” räägib aastaid raadio- ja teleeetris töötanud Kirsti Timmer Gossip.ee-le. “Ma väga pikalt ei mõelnud,” lisab Delfi naistelehele blogiv kaunitar, et saates “Laulud tähtedega” osalemine on talle kindlasti ka väga toredaks vahelduseks.\nKui kaua võtsite n-ö otsustusaega, et saates osaleda? Teatavasti võtab saade päris suure osa (vabast) ajast..\nKuna projekt on heategevuslik ja kõikide saates osalejate viisipidamist ja musikaalsust kontrolliti, ma väga pikalt ei mõelnud. Perega istusime maha ja arutasime läbi, kas minu mees ja ema suudavad jagada omavahel minu kodused kohustused sel ajal, kui mina laulutundides olen. Nad leidsid, et saavad hakkama ja mina andsin Ruudule oma nõusoleku.\nMida mees tegelikult arvas? Nüüd jääb talle ju kolm last vaadata… kas proovis teid takistada ka :D\nMul on tubli mees, ta saab lastega ideaalselt hakkama. Tal on alati hea meel, kui ma saan tegeleda millegi sellisega, mis mind kodusest rutiinist vahepeal välja raputab. Eks ta näeb ju, kuidas see laulusaade mind elevile on ajanud ja elab mulle ikka kaasa. Meid aitab õnneks igapäevaselt ka minu ema, nii, et me saame ilusasti hakkama.\nEttevalmistused on täies hoos, proovid iga päev.\nIse kuulan kõike, mis hästi tehtud. Ma ei ole ühe stiili eelistaja. Raadioinimesena peab ikka erinevate stiilidega kursis olema ja mitte vanasse takerduma.\nKas ja kui palju olete varem laulmisega tegelenud-kokku puutunud?\nMinu suhe laulmisega on olnud väga põgus. “Tuberkuloited” plaadile laulsin kunagi ühe refrääni, Reet Linna saates “Laulge kaasa” olen ühe laulu laulnud ja paar karaoket ehk – ongi kõik.\nLaulupartneri sain õnneks ise valida. Kuna me oleme Pearu Paulusega väga vanad tuttavad, meie tutvumise ajal ei käinud mina vist veel keskkooliski, kutsusin ma teda endaga lahingusse, vana sõbraga ju ikka julgem tundmatus kohas vette hüpata. Mul on siiralt hea meel, et ta nõustus. Ma pean Pearust väga lugu nii inimese, kui laulja-muusikuna, lisaks on ta superhea õpetaja.\nMa arvan, et minu trumbiks on 20 aastane lava- ja eetrikogemus, ma ei karda kaameraid. Loodame muidugi, et see kogemus mulle ka hoopis uudses olukorras abiks on. Nõrkuseks -alati on ju võimalik veel paremini!\nKas olete mõelnud ka välise poole peale – kasutate te stilisti abi, õmblete midagi vahvat ise, esinete igapäevariietes?\nSaatel on stilist, Karolin Kuusik, kellega koos me esinemisriideid valime.\nKellele teie annetate võidu korral raha? Millest sündis selline otsus?\nKui meie peaksime selle saate võitma, läheb 300 000 krooni Tallinna Lastehaigla Onkoloogiaosakonnale. Võtsin selle osakonnaga isiklikult ühendust, et uurida, mida nad selle summaga teeksid. Nad kasutaksid meie annetust aparaatide ostmiseks, millega jälgitakse vähihaigeid lapsi (vastsündinutest kuni 18 eluaastani). Kuna need aparaadid on töös 24/7 on neid ikka alati juurde vaja. Millest selline otsus? Mul on kodus kolm tervet-tugevat last ja ma ei suudaks iial panna end nende laste emade olukorda, kelle lapsed on selles osakonnas ravil vähidiagnoosiga. Kui meie Pearuga saaksime oma laulmisega päästa kasvõi mõne pisikese inimese elu, oleksime me teinud siin maailmas midagi väga suurt. Kes mõtleb nagu meie ja tahab neid haigeid lapsi aidata, elage meile saates kaasa, siis on see meie ühine heategu!\nKirsti TimmerLaulud tähtedegaPearu Paulus


Lapsed vajavad organismi kiire arengu tõttu teatud vitamiine isegi rohkem kui täiskasvanud. Foto: Vida Press\nIa Mihkels, 25. märts 2019 11:31\nKiire elutempo ei jäta tihtilugu korralikeks tervislikeks söögikordadeks aega, tihti lepitakse kiirtoiduga, mille vitamiini- ja mineraalide sisaldus on väike ja mis tervislikkusega ühegi kandi pealt ei hiilga. Kuidas asja parandada?\nMitmed uuringud on näidanud, et kombinatsioon täisväärtuslikust toidust ja toidulisanditest on parim lahendus, märgib proviisor Triinu Entsik-Grünberg, jagades soovitusi laste ja noorte ning vanemaealiste vitamiinivajaduse asjus.\nLapsed vajavad organismi kiire arengu tõttu teatud vitamiine isegi rohkem kui täiskasvanud. Tähtis on, et toidulisandeist antaks lastele just neile mõeldud tooteid. Kindlasti ei tohiks unarusse jätta ka laste tervislike toitumisharjumuste kujundamist.\nEt suure osa aastast napib meil päikest, on tähtis anda lastele ja noortele D-vitamiini. See aitab organismil omastada kaltsiumi, mis mõjutab suuresti ka luustikku. D-vitamiini soovitatakse lastel ja noortel võtta aasta ringi.\nLasteaia- või koolistressi ja suurte pingete puhul vajab organism B-grupi vitamiine, mis osalevad ainevahetusprotsesside regulatsioonis ning aitavad vältida kehalist ja vaimset kurnatust, ning magneesiumit. B1-vitamiin on oluline noortele sportlastele, sest vabastab süsivesikutest energiat.\nC-vitamiin annab reipa enesetunde ja aitab organismil võidelda viirushaigustega, A-vitamiin parandab nägemist ja hoolitseb naha tervise eest. Luude kasvuks ja arenguks on vajalikud kaltsium, fosfor, magneesium ning C-, D-, E- ja K-vitamiinid.\nImmuunsust aitavad tugevdada A-, E-, C-vitamiin ning kaltsium, magneesium, tsink, seleen ja kroom.\nNoorte seas on üsna populaarne taimetoitlus. Need noormehed ja tütarlapsed, kes on välistanud oma toidust mingid toiduained või toiduainete rühmad, peavad ka vitamiine juurde võtma. Ka on taimetoitluse korral kindlasti vaja korrapäraselt kontrollida vere hemoglobiinisisaldust ja vajadusel võtta juurde rauda. Kui inimesel on laktoositalumatus ja piimatooteid ei tarvitata, on vaja lisaks võtta kaltsiumi.\nVitamiinid vanemas eas\nEakad inimesed peaksid suurt rõhku pöörama toidusedelile ja tasakaalustatud toitumisele: ühekülgne toitumine põhjustab mineraalide ja vitamiinide defitsiiti, mis võib põhjustada südame-veresoonkonnahaigusi, osteoporoosi ja immuunsuse langust.\nAastate lisandumisega muutub organismi vajadus teatud toitainete järele. Lihaskoe ja luumassi vähenemise tõttu on vanemaealistel tarvis kasutada kaltsiumi ja D-vitamiini.\nEriti suur oht kukkumisest tingitud murdude tekkeks on menopausi läbinud naistel, sest alanenud östrogeenitase halvendab kaltsiumi imendumist. Kaltsiumipuudus aeglustab pulssi, põhjustab unetust, jalalihaste jõu nõrgenemist, lihastõmblusi ja arteriaalset hüpotensiooni.\nB-grupi vitamiinide puudusega käib enamasti kaasas väsimus, ärrituvus, mäluhäired, unetus, isupuudus ja seedeprobleemid.\nDepressiooni ennetamisel on määrava tähtsusega foolhape, mida kipub just vanemaealistel organismis olema keskmisest vähem olema. Foolhape stimuleerib serotoniini tootmist ning leevendab väsimuse, apaatia ja dementsuse sümptomeid.\nA-vitamiini defitsiidis võivad olla suhkruhaiged ja hüpotüreodismi all kannatavad eakad.\nC-vitamiin on vajalik toetuskomponendina ateroskleroosi, igemehaiguste, ekseemide, reuma, diabeedi ja osteoporoosi ravis, viimast koos B-grupi vitamiinide, kaltsiumi ja magneesiumiga.\nLiiga palju ei tee head\nTabletipurgil näidatud või arsti määratud vitamiiniannust ei tohiks kindlasti ületada. Ka tasub meeles pidada, et enamik vitamiine ei ole mõeldud aasta ringi manustamiseks: neid võetakse kuuridena, tavaliselt kaks kuud järjest 2–3 korda aastas.\nMõelda võiks ka sellele, et kõik vitamiinid ja mineraalid töötavad koos teatud proportsioonides, mistõttu on mõistlik kasutada multivitamiine, kus on täpselt välja arvutatud kogused ning arvestatud nende koosmõju. Ei saa aga öelda, et alati tasub eelistada multivitamiine - kui ilmnevad konkreetse vitamiini vaeguse tundemärgid, tuleks võtta just seda. Alati tasub valikut tehes pidada nõu apteekriga.\n5 nippi kevadväsimuse vastu\nOle palju õues. Päike ja värske õhk on suurepärased kevadväsimuse peletajad. Tee pikki jalutuskäike, osale matkadel ja liikumisüritustel – värskes õhus liikumine kosutab tervist.\nToitu tervislikult. Menüü peab olema mitmekülgne, kerge ja vitamiinirikas.\nNopi mustsõstrapungi. Pungadel on mõnus tugev mustsõstramaitse, neist võib teha teed, aga neid võib ka niisama näksida – on ju mustsõstar suurepärane C-vitamiini allikas.\nJoo vahtra- ja kasemahla. Need on head turgutajad. Mahla võib võtta kas tüvesse puuritud august või siis lõigata mõne oksa tipp maha ja siduda pudel sinna otsa. Mõlemad mahlad sisaldavad ohtralt mineraale ja vitamiine, ka on neil organismi toksiinidest puhastav toime.\nHellita ennast. Luba endale mõni spaahoolitsus või iluraviprotseduur ja ära unusta, et parim ravim on hea tuju!\nHea nõu 17. juuli 2022 09:00


Aivar Pohlak - kasulik või kahjulik? - Lehekülg 65\nLehekülg 65, kokku 161 Esimene ... 155561626364656667686975115 ... Viimane\nNäidatakse tulemusi 1 281 kuni 1 300, kokku 3208\n30.03.07, 17:05 #1281\nhuvi pärast küsin kes sinna üldkogusse üldse kuuluvad? ei tea neist süsteemidest nii palju\n30.03.07, 17:14 #1282\nüldkogusse peaks kuuluma kõik need Maarjamaal registreeritud jalgpalliklubid.\n3 erapooletut- Levadia, ja kes veel?\n30.03.07, 18:25 #1283\nAlgselt postitas gunnar1\nHääletamisel, millest võttis osa 84 üldkogu liiget, toetas Pohlaku kandidatuuri 81 liiget. Vastaskandidaate polnud\nNõukogude aeg hakkab meelde tulema\nKustotsast see nüüd Nõukogude aeg on? Tol ajal oli nii, et partei seadis üles ühe kandidaadi ja keegi teine ei saanud kandideerida. Antud juhul ei takistanud miski vastaskandidaadi üles seadmist. Ja nagu ütles ainukandidaat Mart Siimann tollaste EOK presidendivalimiste aegu: "Vastaskandidaadi ülesseadmine pole minu asi."\n30.03.07, 19:10 #1284\nMina olin jõudnud ära unustada, et EJL oli 2 (kaks) asepresidenti ...\nKas mina ainus rumal olen?\nNüüd hakkavad võidud tulema. Järjest langevad: Horvaatia, Inglismaa ja Andorra kokku - üldise väravate vahega 10:0. Tugevaid horvaate kostitatakse seejuures küll vaid ühe, inglasi kolme väravaga, aga Andorrale köetakse see-eest tõelist eesti sauna - 6:0.\n30.03.07, 19:26 #1285\nMina olin jõudnud ära unustada, et EJL oli 2 (kaks) asepresidenti ...\nNüüd hakkavad võidud tulema. Järjest langevad: Horvaatia, Inglismaa ja Andorra kokku - üldise väravate vahega 10:0. Tugevaid horvaate kostitatakse seejuures küll vaid ühe, inglasi kolme väravaga, aga Andorrale köetakse see-eest tõelist eesti sauna - 6:0.\nEnne kasutavad koerad mobiiltelefone kui see peaks juhtuma !\nAga sellest Andorra mängust sedaviisi et oleks töeline iludus kui Eesti saaks sealt yle viie väravaga vöidu. Aga kui me Inglasi peaksime vöitma siis ma luban, et SIIS POLE EESTI KOONDIS ENAM MINGI NALJAASI\nsiis hakatakse konkurse ja igast värki tegema, et koondisesse pääseda. Ja Eesti jalgpall hakkab ylisuurelt edenema! SUPER OLEKS.\nInglismaa vöitmise prosent on ju vaid 11%\n30.03.07, 19:40 #1286\nMinu arust sa räägid oma jutule vastu. Räägid kuidas me Andorra 8:0 kotti paneme ja Inglismaad võidame ja lennati jutu peale ütled et ennem hakkavad koerada mobiiltelefone kasutama.\nNäha on, et sa oled väga suur optimist\n31.03.07, 19:04 #1287\nLevadia mõlemad hääled olid poolt. Üks oli erapooletu ja kaks ei hääletanud (loogiliselt võttes see üks on Pohlak ise). Erapooletut kahjuks ei tea.\n01.04.07, 11:37 #1288\nAlgselt postitas T6ll\nNii ta oli.\nSeega oli kõigil võimalus vastu hääletada aga seda ei tehtud.Tagantjärgi vingumisel (eestimees) jääb sitamaitse juurde!\n01.04.07, 11:43 #1289\nÄkki keegi selgitaks, mis mõte oli üldse vastu hääletada, kui niigi oli selge, et ta valitakse? Vastu hääletamine oleks ju isikut vaid pahandanud ja see pole ju teab kui arukas mõte või nii. Eriti kui tegemist on veel avaliku hääletamisega. Või mis?\n01.04.07, 11:48 #1290\nLevada pole kuskil jätnud võimalust Pohlakut kritiseerida (mis on neil muidugi vastastikkune).Äkki seletad miks siis nüüd pidi kartma,et äkki keegi pahandab?Jätnud siis hääletamata kuna isik ei sobinud ja näidanud enda ebasümpaatiat välja\nAhjaa,kardeti ju pahandada...\n01.04.07, 11:53 #1291\nVb oli argumendiks Maarjamaa kompleks miks Levadai seekord sedapidi hääletas. Et näidata kui ühtne meie üldkogu on.\n01.04.07, 21:45 #1292\nüks peaks vist trans olema??\n02.04.07, 17:30 #1293\nLoll, ei taha brasiilia noortekoondislasi. :-( Pangu nad Tulevikku mängima koos norra noortekoondislastega. Pärast kasuga maha müüa ja kogu raha eesti arengusse. Tuleviku vanakeste jaoks tuleb tolm pühkida klubilt FC Lelle. Visiooni ei ole ikka mõnel :-(\n02.04.07, 18:40 #1294\nKui rohkem florakaid koondisesse pääseb, läheb veel sitemini !\nRohkem Levadiast ja välismaalt, kuigi neid sealt eriti palju võtta pole.\n02.04.07, 20:09 #1295\nKui rohkem florakaid koondisesse pääseb, läheb veel sitemini !\nRohkem Levadiast ja välismaalt, kuigi neid sealt eriti palju võtta pole.\nTundub, et selline arusaam on siin teistegi seas levinud. Aga ma vist ei ole kohanud veel ühtegi postitust, kus leiduks konkreetsed ja põhjendatud argumendid. Kui see on nii iseenesest mõistetav teie jaoks, et probleem peitub mingis konkreetse klubi mängijates, siis ei tohiks olla raske asjalikke argumente kah lisada?\nIseenest tundub mulle, et selles valiktsüklis on florakaid varasemast niikuinii vähem ja eriti ei mõista ma ka seda, kuidas saaks veel sitemini minna?!\n02.04.07, 22:01 #1296\nsicmic, tahad vaita, et Floral laheb hetkel paremini kui Levadial? vaadates hetkel tabeliseisu, siis tundub et ka Tartul, TVMK-l ja ka Vaprusel laheb paremini. mangijate headust on muidugi keeruline hinnata ja me ei tea kes on suudi Flora kehvades tulemustes, aga viimased tulemused peaksid raakima nii mondagi.\n03.04.07, 01:52 #1297\nEt Levadial läheb paremini, on ilmselge. Pigem jõuaksin sellise järelduseni, et midagi on mäda sisekliimas (nii Floras kui koondises), mille eest peaks suuresti hoolitsema näiteks treener ning liidriomadustega mängijad. Pasi on kah vist seda viimast välja öelnud, või vähemalt nii sain mina aru.\nNiivõinaa tundub minu arust konkreetselt klubide võrdlemine - kuskohast võtta, kelle poisid jätta - väga vale lähenemisena; koondise treener peab valima need, kes suudavad meeskonnana töötada. Ja kui tema valik ei too just selliseid tulemusi nagu meil selles valiktsüklis, siis ei maksa tema erapooletuses kahelda. Aga tuua halva seisu põhjenduseks ühe klubi madalseis...tundub väga pealiskaudne.\nMa loodan, et selle peale ei lajatata taas labast ja emotsionaalset loosungit, et "Pohlak ju tegelikult koostab koondise".\nIgatahes liigub teema oma pealkirjast juba kahtlaselt kaugele, selle konkreetse (ja lõputu) dispuudiga saab jätkata Eesti koondist puudutavates teemades, kui kellelgi huvi on.\n03.04.07, 09:58 #1298\nSee ei ole labasusel ega emotsioonidel tuginev lajatus, vaid kahtlusi ja vihjeid on ajakirjanduses läbi käinud küll ja küll.\n03.04.07, 12:45 #1299\naga aeg parandab kõik haavad, ehk ei peaks enam isegi kahtlustama? Pole ju midagi kahtlustada, vähemalt selle koha pealt.\n03.04.07, 13:47 #1300\naga aeg parandab kõik haavad, ehk ei peaks enam isegi kahtlustama? Pole ju midagi kahtlustada, vähemalt selle koha pealt.\nkahjuks ei tehta ka eriti midagi selleks, et neid kahtlusi hajutada. vaata voi viimaste mangude koosseise- Post, Ahjupera, Kams, Sidorenkov. Ei tahaks nagu uskuda, et Jellel poleks kasvoi Eesti klubidest paremat valikut votta.


Reis Marokkosse – Noorus Spa Hotel\nKahepäevane rikkalik pakett.\nMajutus toas valitud kategoorias, 2 ööd\nKeha koorimine hammamis , 40 min\nFüto-aromaatne vann, 20 min\nPõhja-Aafrika lõõgastav massaazirituaal , 30 min\nPõhja Aafrika rhassoul saviga kehamähis, 30 min\n1.01.21 – 10.01.21\n1.06.21 – 31.08.21\n17.12.21 – 31.12.21 P - N\n11.01.21 – 30.05.21\n01.09.21 – 16.12.21 R - L\n01.09.21 – 16.12.21\nSingle 258 € 206 € 226 €\nEconomy 356 € 304 € 324 €\nSatandart tuba 376 € 316 € 350 €\nSuperior 404 € 356 € 382 €\nPeretuba 404 € 356 € 382 €\nDouble de Luxe 462 € 408 € 408 €\nJunior Suite 476 € 448 € 448 €\nSuite 546 € 504 € 504 €\nPõhja-Aafrika lõõgastav massaazirituaal. Tõeline massaazitehnikate kunst, mis mõjub kogu kehale. Rituaalis kasutatakse delikaatselt lõhnastatud sooja argaaniaõli. Hoolduseksperdi käsimassaazitehnika pakub leevendust keha pingetele ja stressi sõlmekestele ning kõrvaldab toksiinid ja lihasvalud. See rituaal esindab Põhja – Aafrika piirkonna ajalooliselt puhast heaolutunnet. See lõõgastav massaziritaual sobib suurepäraselt lõpetama Hammami – sauna, musta seebi ja rhassoul kehamähise rituaale.\nAtlas-e rituaal, mis on päritud idamaise Hammami traditsioonidest. Põhja-Aafrika Beldi musta seebi iidne retsept koorib sügavalt nahka ning taastab nahapinna siidisuse koos rituaaliga kaasas käiva erilise kooriva kindaga “Kassa Mitt”.See hooldus sobib kombineeritult ainult pärast Hammami sauna.\nÜlimat lõõgastust pakkuv vannirituaal on tseremoonia, mis pakub isikustatud hooldust koos Sulle sobiva vanniessentsiga. Hooldus äratab meeled ja taastab psüühilise ja füüsilise harmoonia.